

ЕЎРАЗІЙСКАЯ ЭКАНАМІЧАЯ КАМІСІЯ
КАЛЕГІЯ


РАШЭННЕ

	«22» жніўня 2023 г.
	      № 129
	                            г. Масква




Аб Парадку дзеянняў кантралюючых органаў і нацыянальных аператараў, неабходных для актывацыі і дэактывацыі навігацыйнай пломбы, зарэгістраванай у інфармацыйнай сістэме нацыянальнага аператара іншай дзяржавы – члена Еўразійскага эканамічнага саюза, чым дзяржава-член, на тэрыторыі якой пачынаецца адсочванне перавозкі аб’ектаў адсочвання

У адпаведнасці з пунктам 4 артыкула 8 Пагаднення аб прымяненні ў Еўразійскім эканамічным саюзе навігацыйных пломбаў для адсочвання перавозак ад 19 красавіка 2022 года і пунктам 48 дадатку № 2 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Калегія Еўразійскай эканамічнай камісіі вырашыла:
[bookmark: _GoBack]1. Зацвердзіць прыкладзены Парадак дзеянняў кантралюючых органаў і нацыянальных аператараў, неабходных для актывацыі і дэактывацыі навігацыйнай пломбы, зарэгістраванай у інфармацыйнай сістэме нацыянальнага аператара іншай дзяржавы – члена Еўразійскага эканамічнага саюза, чым дзяржава-член, на тэрыторыі якой пачынаецца адсочванне перавозкі аб’ектаў адсочвання.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
 
	Старшыня Калегіі
Еўразійскай эканамічнай камісіі
	М. Мясніковіч

	ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 22 жніўня 2023 г. № 129



ПАРАДАК
дзеянняў кантралюючых органаў і нацыянальных аператараў, неабходных для актывацыі і дэактывацыі навігацыйнай пломбы, зарэгістраванай у інфармацыйнай сістэме нацыянальнага аператара іншай дзяржавы – члена Еўразійскага эканамічнага саюза, чым дзяржава-член, на тэрыторыі якой пачынаецца адсочванне перавозкі аб’ектаў адсочвання

1. Гэты Парадак вызначае дзеянні кантралюючых органаў і нацыянальных аператараў, неабходныя для актывацыі і дэактывацыі навігацыйнай пломбы, і парадак іх ажыццяўлення ў выпадку, калі для адсочвання перавозак па тэрыторыях дзяржаў – членаў Еўразійскага эканамічнага саюза (далей – дзяржавы-члены) выкарыстоўваецца навігацыйная пломба, зарэгістраваная ў інфармацыйнай сістэме нацыянальнага аператара іншай дзяржавы-члена, чым дзяржава-член, на тэрыторыі якой пачынаецца адсочванне такой перавозкі.
2. Паняцці, якія выкарыстоўваюцца ў гэтым Парадку, прымяняюцца ў значэннях, вызначаных Пагадненнем аб прымяненні ў Еўразійскім эканамічным саюзе навігацыйных пломбаў для адсочвання перавозак ад 19 красавіка 2022 года (далей – Пагадненне).
3. Узаемадзеянне (у тым ліку інфармацыйнае) паміж нацыянальнымі аператарамі і кантралюючымі органамі адной дзяржавы-члена ажыццяўляецца праз упаўнаважанага аператара (орган) такой дзяржавы-члена.
Узаемадзеянне (у тым ліку інфармацыйнае) нацыянальных аператараў і кантралюючых органаў адной дзяржавы-члена з нацыянальнымі аператарамі і кантралюючымі органамі іншых дзяржаў-членаў ажыццяўляецца праз упаўнаважаных аператараў (органы) дзяржаў-членаў.
4. Актывацыя і дэактывацыя навігацыйнай пломбы праводзяцца аддалена з выкарыстаннем магчымасцей інфармацыйнай сістэмы нацыянальнага аператара, у інфармацыйнай сістэме якога зарэгістравана навігацыйная пломба.
5. Для мэт актывацыі навігацыйнай пломбы кантралюючы орган дзяржавы-члена, на тэрыторыі якой пачынаецца адсочванне перавозкі, у выпадку прыняцця ім рашэння аб прымяненні такой навігацыйнай пломбы перадае ўпаўнаважанаму аператару (органу) сваёй дзяржавы-члена электронныя дакументы (звесткі), размяшчэнне якіх у навігацыйнай пломбе на перыяд адсочвання канкрэтнай перавозкі прадугледжана пунктамі 2 і 3 артыкула 7 Пагаднення, а таксама інфармуе аб дазволе актываваць навігацыйную пломбу.
6. Пасля атрымання электронных дакументаў (звестак), указаных у пункце 5 гэтага Парадку, а таксама інфармацыі аб дазволе кантралюючага органа актываваць навігацыйную пломбу ўпаўнаважаны аператар (орган) дзяржавы-члена, на тэрыторыі якой пачынаецца адсочванне перавозкі, у магчыма кароткі тэрмін накіроўвае іх упаўнаважанаму аператару (органу) дзяржавы-члена, на тэрыторыі якой знаходзіцца нацыянальны аператар, у інфармацыйнай сістэме якога зарэгістравана навігацыйная пломба.
7. Нацыянальны аператар, у інфармацыйнай сістэме якога зарэгістравана навігацыйная пломба, пасля атрымання ім у адпаведнасці з пунктам 6 гэтага Парадку электронных дакументаў (звестак), а таксама інфармацыі аб дазволе актываваць такую навігацыйную пломбу:
а) праводзіць перадачу ў навігацыйную пломбу атрыманых электронных дакументаў (звестак) і ажыццяўляе яе актывацыю;
б) інфармуе аб актывацыі навігацыйнай пломбы ўпаўнаважанага аператара (орган) сваёй дзяржавы-члена для перадачы ім указанай інфармацыі ўпаўнаважанаму аператару (органу) дзяржавы-члена, на тэрыторыі якой пачынаецца адсочванне такой перавозкі.
8. Пасля актывацыі навігацыйнай пломбы ў адпаведнасці з пунктам 7 гэтага Парадку ўпаўнаважаны аператар (орган) дзяржавы-члена, на тэрыторыі якой пачынаецца адсочванне перавозкі, накіроўвае інфармацыю аб пачатку адсочвання такой перавозкі ўпаўнаважаным аператарам (органам) дзяржаў-членаў, у інфармацыйнай сістэме нацыянальных аператараў якіх зарэгістравана навігацыйная пломба, а таксама ўпаўнаважаным аператарам (органам) іншых дзяржаў-членаў, па тэрыторыях якіх будуць перавозіцца (перавозяцца) аб’екты адсочвання.
У выпадку прымянення 2 і больш навігацыйных пломбаў указаная інфармацыя накіроўваецца пасля атрымання інфармацыі аб актывацыі ўсіх навігацыйных пломбаў.
9. Упаўнаважаныя аператары (органы) дзяржаў-членаў, па тэрыторыях якіх будуць перавозіцца (перавозяцца) аб’екты адсочвання, пасля атрымання інфармацыі, указанай у абзацы першым пункта 8 гэтага Парадку, перадаюць такую інфармацыю кантралюючаму органу сваёй дзяржавы-члена, у інтарэсах якой адсочваецца перавозка.
10. Пасля прыбыцця аб’екта адсочвання ў месца зняцця навігацыйнай пломбы ў выпадку прыняцця кантралюючым органам дзяржавы-члена, на тэрыторыі якой завяршаецца адсочванне перавозкі, рашэння аб дэактывацыі навігацыйнай пломбы такі кантралюючы орган інфармуе аб дазволе дэактываваць навігацыйную пломбу ўпаўнаважанага аператара (орган) сваёй дзяржавы-члена.
11. Рашэнне, указанае ў пункце 10 гэтага Парадку, прымаецца:
а) у выпадку змяшчэння тавараў пад мытную працэдуру мытнага транзіту – кантралюючым органам дзяржавы-члена, якая прыняла рашэнне аб завяршэнні мытнай працэдуры мытнага транзіту;
б) у выпадку змяшчэння тавараў пад мытную працэдуру экспарту – кантралюючым органам дзяржавы-члена, які пацвярджае адбыванне тавараў з мытнай тэрыторыі Еўразійскага эканамічнага саюза;
в) у выпадку перамяшчэння тавараў паміж дзяржавамі-членамі ў межах узаемнага гандлю:
кантралюючым органам дзяржавы-члена, які прымяняе спецыяльныя эканамічныя меры, пры адбыванні тавараў, у дачыненні да якіх прымяняюцца гэтыя меры, з тэрыторыі такой дзяржавы-члена ці пры прыбыцці ўказаных тавараў у месца прызначэння;
кантралюючым органам дзяржавы-члена, у якой завяршаецца перавозка тавараў, указаных у падпункце 3 пункта 1 артыкула 3 Пагаднення.
12. Упаўнаважаны аператар (орган) дзяржавы-члена, на тэрыторыі якой завяршаецца адсочванне перавозкі пасля атрымання дазволу, ўказанага ў пункце 10 гэтага Парадку, інфармуе аб такім дазволе ўпаўнаважанага аператара (орган) дзяржавы-члена, на тэрыторыі якой пачалося адсочванне перавозкі.
Упаўнаважаны аператар (орган) дзяржавы-члена, на тэрыторыі якой пачалося адсочванне перавозкі, накіроўвае інфармацыю, атрыманую ў адпаведнасці з абзацам першым гэтага пункта, упаўнаважанаму аператару (органу) дзяржавы-члена, на тэрыторыі якой знаходзіцца нацыянальны аператар, у інфармацыйнай сістэме якога зарэгістравана навігацыйная пломба.
13. Нацыянальны аператар, у інфармацыйнай сістэме якога зарэгістравана навігацыйная пломба, пасля атрымання ім інфармацыі ў адпаведнасці з абзацам другім пункта 12 гэтага Парадку, ажыццяўляе дэактывацыю навігацыйнай пломбы.
14. Пасля дэактывацыі навігацыйнай пломбы ўпаўнаважаны аператар (орган) дзяржавы-члена, на тэрыторыі якой пачалося адсочванне перавозкі, накіроўвае інфармацыю аб завяршэнні адсочвання такой перавозкі ўпаўнаважаным аператарам (органам) дзяржаў-членаў, у інфармацыйных сістэмах нацыянальных аператараў якіх зарэгістравана навігацыйная пломба, а таксама ўпаўнаважаным аператарам (органам) дзяржаў-членаў, па тэрыторыях якіх ажыццяўлялася і на тэрыторыі якой завершана такая перавозка.  
У выпадку прымянення 2 і больш навігацыйных пломбаў указаная інфармацыя накіроўваецца пасля атрымання інфармацыі аб дэактывацыі ўсіх навігацыйных пломбаў. 

